Deep Zone: Tranzi(dent) state of mind...
Tranzi(dent) state of mind...
Váradi Balázs a hazai modern tánczenei élet egyik üde színfoltja. Kezdetben, mint társproducer tűnt fel Sterbinszky oldalán, aztán, miután egy kis ismertséget és tapasztalatot gyűjtött a rutinos lemezlovas stúdió partnereként szólókarrierbe kezdett. Az elmúlt hét évben rengeteg minőségi felvételt és remixet produkált, ezzel egyben határainkon túl is öregbítette a szárnyait bontogató magyar trance szcéna hírnevét. Első albuma a 2006-os 'The origin' tulajdonképpen a megjelent single track-ek többségét felvonultatja néhány kellemesen bizsergető új darab mellett. Egytől egyig gyönyörű trance zenéket hallhatunk, amelyekről senki nem mondaná meg, hogy Közép-Kelet-Európában készültek, és nem milliós kütyüket csavargattak, hogy a hangok ennyire kristálytisztán szóljanak. Kiemelkedő darabok: 'Perfect mind', 'Always mine', 'Digital parade', 'Drift'.Tranzident - The origin (2006)Tracklist:1. Mindennap (5:22)2. Perfect Mind (8:00)3. Always Mine (5:37)4. The Origin (7:09)5. Digital Parade (5:28)6. Feel Alright (7:22)7. Lovin' You (6:33)8. Some (7:47)9. Brilliant (5:38)10. Drift (8:12)11. Wasted Life (8:19)12. The One (2:57)